b'\n_START_ARTICLE_\nVeliki topolov steklokrilec\n_START_SECTION_\nOpis\n_START_PARAGRAPH_\nOdrasel metulj preko kril meri do 45 mm. Glava je rumena z modrim ovratnikom, trebuh pa je rumen s temnimi ali kovinsko modrimi kolobarji. Ima dve ali triletno generacijo. Samice odlagajo jaj\xc4\x8deca na topolu na koreninskem vratu v razpoke v skorji dreves, pa tudi na tla. Samica skupno odlo\xc5\xbei do 1500 jaj\xc4\x8dec, ki se po 3-4 tednih izle\xc5\xbeejo, gosenice pa se zavrtajo v skorjo drevesa, vse do kambija, kjer se hranijo. Naslednje leto se preselijo v les, nato pa se zabubijo in naslednje leto v juniju ali juliju izletijo kot odrasli metulji.\n_START_SECTION_\n\xc5\xa0kodljivost\n_START_PARAGRAPH_\nVeliki topolov steklokrilec je lahko nevaren \xc5\xa1kodljivec v nasadih topola. Za zmanj\xc5\xa1evanje \xc5\xa1kode se uporabljajo feromonske vabe.'